•บรรยากาศ...
อาฟเตอร์ยู...ร้านนี้คุ้นหูกันดี
เคยกินครั้งแรกที่สาขาวิลล่า btsอารีย์
ตอนนั้นยังมีสาขาไม่เท่าไหรู่่(ตอนนี้เพียบ!)
วันนี้มานั่งสาขา สยามวัน 
สี่ทุ่มกว่าแล้ว คนยังเต็มร้าน ซึ่งเป็นเรื่องปกติมาก
สาขานี้ดีตรงเปิดเที่ยงวันยันเที่ยงคืน
ไม่ต้องง้อเวลาห้างปิดแล้วไม่มีของหวานตบท้าย
เสียก้อตรงที่ เสียงดังมาก ทั้งเสียงเพลง เสียงลูกค้าคุยกัน
ถ้าจะอ่านหนังสือ คุยธุรกิจ ไปร้านอื่นโลด

•เมนู...
หลากหลายเบเกอรร์รี่ให้เลือกเลย ทั้งแพนเค้ก ช๊อกโกแลต ฮันนี่โทสต์ เครปเค้ก ไปยืนสั่งหน้าเค้าท์เตอร์ทีไรช้าทุกที เพราะอยากลองของใหม่ตลอด
ที่ลองกินวันนี้เป็นสตอร์เบอร์รี่ชีสเค้กคากิโนริ
ออกมาเป็นเหมือนภูเขาน้ำแข็งใสพูนๆ
ราดซอสสตอร์เบอร์รี่เยิ้มๆด้านบน
แถมยังมีถ้วยซอสเล็กๆมาให้ราดเองอีกนิดหน่อย
เมนูนี้เค้าบอกใช้เวลาทำนานหน่อยเพราะเป็นซิกเนเจอร์ตัวใหม่
อาจจะตักยากสักหน่อย เพราะภูเขามันจะทลาย
ตัวน้ำแข็งใสไม่มีรสชาติอะไร แต่ให้ความรู้สึกเบาๆและเหมือนเป็นผงๆ
กินด้วยกันกับซอสสตอรร์เบอรรี่จะเข้ากันดีกว่า
ตักไปเรื่อยๆ ด้านล่างจะมีชีสเค้กแบ่งเป็นชิ้นๆอยู่ พอตักจนเริ่มยุบ
ก็ให้คนให้เข้ากันแล้วตักกิน จะได้รสชาติที่เข้ากันยิ่งขึ้น
อร่อยเลยทีเดียวล่ะ
อีกเมนูเป็น ควีนบี ฟัดด์เค้ก
เค้กที่ด้านบนเป็นมารชเมลโล่วด้านล่างเป็นบราวนี่ 
มาพร้อมกับไอศครีมหนึ่งลูก (เลือกรสได้)
เฉยๆ ตัวช๊อคโกแลตหนืดๆ มารชเมลโล่ก็เหนียวๆ 
รสชาติมาตรฐานอาฟเตอร์ยู

•ราคา...
สองเมนูนี้รวมแล้ว 339 บาท
กินสามคน ราคาโอเคถ้าอเมริกันแชร์

•บริการ...
พนักงานพูดดี...(เค้าอบรมมาดี) 
น้ำดื่มบริการตัวเอง

•เต็มสิบให้...
9

•มาอีกมั้ย?...
ดึกๆแถวสยาม ก็เป็นร้านปิดท้ายทุกที




